ПРОТОКОЛ
от проведено Общо събрание на Сдружение с нестопанска цел 
„БЪЛГАРСКА ФЕДЕРАЦИЯ НА КЛУБОВЕТЕ ПО СПОРТНИ ТАНЦИ”
на 21.03.2025 година в гр. Ямбол
Днес 21.03.2025 г. /петък/ от 12:00 ч. в гр. Ямбол, ул.Люлин №2 е насрочено общо събрание на членовете на БФКСТ. Поради липса на кворум началото на събранието се отложи с един час.

В 13:00 ч. в гр. Ямбол, ул.Люлин №2 се установи, че присъстват 13 представители лично и чрез пълномощници на пълноправни клубове – членове на БФКСТ. Общият брой на редовните членове на БФКСТ е 17 към датата на приемане на решението на УС за свикване на ОС и към днес.  При налични регистрирани 13 редовни членове (гласа) и 1 асоцииран член събранието има кворум. Общото събрание е редовно свикано въз основа на решение от заседание на УС на БФКСТ от 05.01.2025 година, свиква Общо Събрание на основание чл. 34, чл. 36, чл. 37, чл.38, чл.39 от Устава на Сдружение с нестопанска цел БФКСТ, разгласено по предвидения в Устава ред и няма пречки да бъде проведено. Всеки от членовете на БФКСТ е имал възможност да се запознае с дневният ред, материалите за събранието, датата и мястото на провеждане на ОС.
 Председателят на УС Г. Найденов: На основание чл. 34, чл. 36, чл. 37, чл.38, чл.39 от Устава на БФКСТ, е свикано редовно Общо събрание на членовете на Сдружение с нестопанска цел „БЪЛГАРСКА ФЕДЕРАЦИЯ НА КЛУБОВЕТЕ ПО СПОРТНИ ТАНЦИ” със седалище и адрес на управление гр. София, п.к. 1000, ул. „Васил Левски” № 75,  на 21.03.2025 г. от 13:00 ч. тук в гр. Ямбол. Събранието има изискуемият се кворум и може да взема решения. Откривам събранието. 
Г-н Константин Тодоров – предлага за председател на събранието г-жа Любка Денчева.

Г-жа Любка Денчева - упълномощен представител предлага за председател на събранието г-н Константин Тодоров.

Г-н Атанас Атанасов - предлага за председател на събранието г-н Георги Найденов.

ГЛАСУВАНЕ: Г-жа Любка Денчева: ЗА – 1, ПРОТИВ – 12 , Въздържали се – 0 

ГЛАСУВАНЕ: Г-н Константин Тодоров: ЗА – 0, ПРОТИВ – 12, Въздържали се – 1 
ГЛАСУВАНЕ: Г-н Георги Найденов: ЗА - 13, ПРОТИВ – 0, Въздържали се – 0
След гласуване за председател на събранието беше избран г-н Георги Найденов.

Г-н Атанас Атанасов - предложи за протоколчик и преброител на общото събрание г-жа Любка Денчева.

Други предложения не постъпиха и след гласуване единодушно за протоколчик и преброител беше избрана г-жа Любка Денчева.

ГЛАСУВАНЕ: Г-жа Любка Денчева: ЗА – 13, ПРОТИВ – 0 , Въздържали се – 0                       
Председателят на УС Г. Найденов откри събранието и уведоми всички членове, че е спазена процедурата по свикване на Общото събрание – чл. 37 от Устава на БФКСТ. 
Председателят прочете предварително обявеният ДНЕВЕН РЕД:

1. Изменения и промяна на Устава на чл.52 и чл.60;

2. Освобождаване на член на УС предвид Устава на БФКСТ;

3. Избор на нов член на УС на БФКСТ предвид Устава;

4. Отчет на дейността на Председателя на УС на БФКСТ. Приемане на отчет на изпълнение на 4 годишната програма по чл. 28, ал. 1, т. 10 от ЗФВС;

5. Годишен финансов отчет на БФКСТ за 2024г.;
6. Бюджет на БФКСТ за 2025г;
7. Правила за оценка на дейността на спортните клубове;

8. Разглеждане на молби предвид Устава на БФКСТ на КСТ”Огоста Данс”-гр. Монтана и КСТ”Паричкова Данс Тийм”-гр.София.

9. Разни. 
Г-н Георги Найденов предложи за гласуване на дневният ред, както е в поканата.
 ГЛАСУВАНЕ:        ЗА – 13 ,       ПРОТИВ – 0 ,          ВЪЗДЪРЖАЛИ СЕ – 0;

По точка 1  от дневният ред: Изменения и промяна на Устава;
Председателят на УС Г. Найденов запознава членовете на ОС с предложение за добавяне на нов чл.52а и предлага да се гласува позиция заместник председател, който да се назначава при необходимост от председателя на сдружението, като правата и задълженията му, мандата и всички детайли ще бъдат ясно, детайлно и конкретно уточнени в документа за назначаване. Устава в този смисъл да се измени като се предвиди фигурата на заместник – председател и неговите права и задължения. 
Г-жа Атанаска Дунева задава разясняващи въпроси, в т.ч. в Устава да има текст, който да засегне правомощията и задълженията на заместник председателя.
Г-н Константин Тодоров задава уточняващи въпроси.

13:22 присъединява се г-жа Таня Димкова.  Кворума се променя.   Гласуващите са 14.


Г-жа Таня Димкова се включва в обсъждане на предложението по промяна на Устава в светлината на обсъжданото предложение. Предлага заместник на председателя да се назначава с пълномощно, без да е необходимо да се разкрива такава позиция. 

Г-н Ангел Александров коментира необходимостта от позицията, в случай на форсмажорни обстоятелства и невъзможността за издаване на пълномощно. Допълва, че заместник председателя би могъл да подпомогне председателя в дадени ситуации.

Преминава се към гласуване на предложението за добавяне на заместник-председател, който да се назначава от председателя на сдружението, който да определя и параметрите на правата и задълженията му.

ГЛАСУВАНЕ:        ЗА – 14 ,       ПРОТИВ – 0 ,               ВЪЗДЪРЖАЛИ СЕ – 0 ;
Председателят на УС Г. Найденов запознава членовете на ОС с предложение за промяна на чл.60 от Устава на БФКСТ. Изчита настоящият чл.60 и предлага да се вземе следното решение, което да облекчи работата при липса на кворум. Предвижда се да не се променя настоящият регламент за присъствие и мнозинство при вземане на решение, а последният се допълва като се добавя спадащ кворум и ерго мнозинство. Така, при свикване на УС, ако 2/3 от членовете не присъстват и липсва необходим кворум за провеждането му, заседанието следва да се проведе след 1 час, при наличие на минимум 3-ма от членовете на УС (1/2 от членовете на УС). При гласуването в този намален формат, решенията ще бъдат съобразени с императивните разпоредби на ЗЮЛНЦ.
Г-жа Таня Димкова предлага при 3ма присъстващи, да се вземат решения само с пълно мнозинство, т.е. с 3 гласа. Също прилагането на тази ал., да се стига само при форсмажорни обстоятелства. 
Г-жа Атанаска Дунева започва дискусия. В обсъждането се включват и г-н Константин Тодоров, г-жа Андра Линте, Г-н Станьо Иванов, г-н Стефан Иванов.

След дискусия и подробно обсъждане на предложението се гласува текста:

Да се измени разпоредбата на чл.60 от Устава на БФКСТ, който следва да възпроизведе, че на заседание на УС при липса на необходимия кворум от 2/3 от членовете на УС, следва да се отложи събранието с 1 /един/ час и при наличие на минимум 3-ма от членовете на УС (1/2), като гласуването ще бъде съобразено с императивните разпоредби на закона. 
 ГЛАСУВАНЕ:        ЗА – 14 ,       ПРОТИВ – 0 ,               ВЪЗДЪРЖАЛИ СЕ – 0 ;
По точка 2 от дневният ред: Освобождаване на член на УС предвид Устава на БФКСТ;

Не се разглежда, защото липсват депозирани оставки.

По точка 3 от дневният ред: Избор на нов член на УС на БФКСТ предвид Устава;

Не се разглежда, защото няма промени в състава на УС.
 13:53 г-н Атанас Атанасов напуска събранието. Кворума се променя. Гласуващите са 12.

По точка 4 от дневният ред: Отчет на дейността на Председателя на УС на БФКСТ. Приемане на отчет на изпълнение на 4 годишната програма по чл. 28, ал. 1, т. 10 от ЗФВС;

 
Председателят на УС Г. Найденов запознава членовете на ОС с отчета за изпълнение на 4 годишната програма по чл. 28, ал.1, т.10 от ЗФВС. Отчета е и разпечатан в няколко екземпляра, за да може всеки присъстващ да се запознае подробно, детайлно и лично. 
Г-жа Атанаска Дунева коментира успешната година. Задава въпрос относно секретариата за предстоящите турнири от ДСК.

Г-н Георги Найденов обяснява за новопридобитата уредба за секретариат, предстой обучение на екип, да заработи е въпрос на време и организация. 

След изслушване на отчета и кратки разяснения ОС на БФКСТ РЕШИ:

Приема отчета за изпълнение на 4 годишната програма по чл. 28, ал.1, т.10 от ЗФВС. 
ГЛАСУВАНЕ:        ЗА – 12 ,       ПРОТИВ – 0 ,               ВЪЗДЪРЖАЛИ СЕ – 0 ;

По точка 5 от дневният ред: Годишен финансов отчет на БФКСТ за 2024г.;
Председателят на УС Г. Найденов запознава членовете на ОС с Годишен финансов отчет на БФКСТ за 2024г. и предлага при изявено желание от страна на присъстващите на ОС да се проведе телефонен разговор със счетоводството на БФКСТ. ОС на БФКСТ РЕШИ:
ГЛАСУВАНЕ:        ЗА – 12 ,       ПРОТИВ – 0 ,               ВЪЗДЪРЖАЛИ СЕ – 0 ;
ОС на БФКСТ прие Годишен финансов отчет на БФКСТ за 2024г.
По точка 6 от дневният ред: Бюджет на БФКСТ за 2025г.

Г-н Георги Найденов изпраща на всички присъстващи по електронна поща документа, за да бъде подробно разгледан и обмислен.
ГЛАСУВАНЕ:        ЗА – 12 ,       ПРОТИВ – 0 ,               ВЪЗДЪРЖАЛИ СЕ – 0 ;
ОС на БФКСТ прие Бюджет на БФКСТ за 2025г.
По точка 7 от дневният ред: Правила за оценка на дейността на спортните клубове;

Г-жа Таня Димкова предлага: соло момичетата да се оценяват както до сега, а за танцовите двойки точите да се удвояват.
Г-н Александър Александров и г-жа Атанаска Дунева дискутират.

Г-жа Дойка Апостолова предлага коефициент за конкурентност, по клас и по възраст.

Гласуване на 1во предложение: соло момичетата да се оценяват както до сега, а за танцовите двойки точите да се удвояват.

ГЛАСУВАНЕ:        ЗА – 12 ,       ПРОТИВ – 0 ,               ВЪЗДЪРЖАЛИ СЕ – 0 ;
Гласуване на 2ро предложение: Коефициенти за конкурентност, по клас и по възраст, започват от 1,1 увеличават се през 0,2, от най-ниска до най-висока категория.
ГЛАСУВАНЕ:        ЗА – 12 ,       ПРОТИВ – 0 ,               ВЪЗДЪРЖАЛИ СЕ – 0 ;
По точка 8 от дневният ред: Разглеждане на молби предвид Устава на БФКСТ на КСТ”Огоста Данс”-гр. Монтана и КСТ”Паричкова Данс Тийм”-гр.София.

Г-н Георги Найденов чете молбата от КСТ”Паричкова Данс Тийм”-гр.София
Поради липса на изискуемия по Устав кворум, точката не може да бъде гласувана.

Г-н Георги Найденов чете молбата от КСТ”Огоста Данс”-гр. Монтана и предлага, да се уведоми г-н Веселинов да подаде нова молба, юридически издържана. 
Поради липса на изискуемия по Устав кворум, точката не може да бъде гласувана.

По точка 8 от дневният ред: Разни: 
Г-н Георги Найденов чете молба от г-н Митко Маринов. Предлага и възлага на СС да преразгледа съдийските лицензи на Митко Маринов и Венелина Маринова
Г-жа Таня Димкова разяснява казуса.

Г-жа Дойка Апостолова, Г-н Станьо Иванов, Г-жа Андра Линте коментират.

За гласуване: СС да изпрати официален отговор на молбата с пояснения за надлежния ред за подаване на документи и уреждане на съдийски лицензии.

ГЛАСУВАНЕ:        ЗА – 12 ,       ПРОТИВ – 0 ,               ВЪЗДЪРЖАЛИ СЕ – 0 ;
Г-н Станьо Иванов има питане относно соло момичетата по възрасти клас ли танцуват?

Г-жа Таня Димкова разяснява и предлага да се възложи на ТС преработка на фигурен материал за МН и нововъведенията да влязат в сила от 2ро полугодие.
ГЛАСУВАНЕ:        ЗА – 12 ,       ПРОТИВ – 0 ,               ВЪЗДЪРЖАЛИ СЕ – 0 ;
Г-н Георги Найденов председателстващ ОС, колеги поради изчерпване на дневен ред на ОС на БФКСТ на 21.03.2025г., закривам събранието в 15.13 часа. 

Председател ОС на БФКСТ - г-н Георги Найденов 

ПРОТОКОЛЧИК:………………………

                                /Любка Денчева/

ПРЕДСЕДАТЕЛ НА СЪОБРАНИЕТО: :………………………

/Георги Найденов/

